პედრუ II (ბრაზილია)
პედრუ II (პორტ. Pedro II; დ. 2 დეკემბერი, 1825, რიო-დე-ჟანეირო, ბრაზილია — გ. 5 დეკემბერი, 1891, პარიზი, საფრანგეთი) — ბრაზილიის მეორე და უკანასკნელი იმპერატორი 1831–1889 წლებში. ბრაგანსის დინასტიის წარმომადგენელი. პედრუ II-მ იმპერატორის ტახტი 1831 წელს, მას შემდეგ დაიკავა, რაც მისმა მამამ პედრუ I-მა უარი თქვა ქვეყნის მართვაზე. ამ დროს იგი სულ 6 წლის იყო. 1840 წლამდე მას პარლამენტის მიერ დანიშნული რეგენტი ჰყავდა. ხასიათის მიხედვით პედრო იყო წყნარი და კარგად განათლებული.